Vašingtonā, 2021. gada 19. aprīlī

**Latvijas vēstnieka Amerikas Savienotajās Valstīs V.E. Māra Selgas apsveikums Latvijas Evaņģēliski luteriskās baznīcas Amerikā XVI Sinodē**

Ļoti cienījamā Archibīskape!

Augsti godātais Pārvaldes priekšniek!

Augsti godātie Latvijas Evaņģēliski luteriskās baznīcas Amerikā prāvesti, mācītāji, diakoni un laju sinodāļi!

Man ir tas gods jūs sveikt Latvijas Evaņģēliski luteriskās baznīcas Amerikā (LELBA) XVI Sinodē. LELBA ir spēlējusi būtisku lomu mūsu tautas garīgā attīstībā, latvietības kopšanā un kopības apziņas veicināšanā. Īpaši nozīmīgu lomu tā spēlēja Latvijas okupācijas laikā, un man ir prieks, ka LELBA ir turpinājusi savu misiju arī neatkarības laikā, sniedzot garīgo un materiālu atbalstu ne tikai draudzēm ASV, bet arī Tēvzemē.

Ceru, ka LELBA XVI Sinode palīdzēs jums risināt mūsdienu garīgos izaicinājumus, nospraust jaunus mērķus, kā arī turpināt kopt ticību un latvietību. Kā rakstīts Bībelē, “Darīsim labu nepagurdami, jo savā laikā mēs pļausim, ja vien nepadosimies” (Gal.6:9). Novēlu arī jums nepadoties, turpinot kalpot mūsu tautai un garīgajām vērtībām.

Ar cieņu

Māris Selga

Latvijas vēstnieks ASV